Document ID: 32004R1829

KOMISIJAS REGULA (EK) Nr. 1829/2004
(2004. gada 21. oktobris),
ar ko pieņem atkāpes Beļģijai, Portugālei, Grieķijai un Kiprai no Eiropas Parlamenta un Padomes Regulas (EK) Nr. 2150/2002 par statistiku attiecībā uz atkritumiem
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes 2002. gada 25. novembra Regulu (EK) Nr. 2150/2002 par statistiku attiecībā uz atkritumiem (1), un jo īpaši tās 4. panta 1. punktu,
ņemot vēra Beļģijas 2003. gada 12. novembra pieprasījumu,
ņemot vēra Portugāles 2003. gada 4. decembra pieprasījumu,
ņemot vēra Grieķijas 2004. gada 15. janvāra pieprasījumu,
ņemot vēra Kipras 2004. gada 4. marta pieprasījumu,
tā kā:
(1)
Saskaņā ar Regulas (EK) Nr. 2150/2002 4. panta 1. punktu Komisija var paredzēt atkāpes no dažiem šīs regulas pielikumu noteikumiem pārejas perioda laikā.
(2)
Šādas atkāpes vajadzētu piešķirt Beļģijai, Portugālei, Grieķijai un Kiprai pēc to pieprasījuma.
(3)
Šajā regulā paredzētie pasākumi ir saskaņā ar atzinumu, ko sniegusi Statistikas programmu komiteja, kas nodibināta ar Padomes Lēmumu 89/382/EEK, Euratom (2),
IR PIEŅĒMUSI ŠO REGULU.
1. pants
1. Ar šo piešķir šādas atkāpes no Regulas (EK) Nr. 2150/2002 noteikumiem:
a)
Beļģijai piešķir atkāpes no noteikumiem attiecībā uz rezultātu apkopošanu par I pielikuma 8. iedaļas 1.1. punkta 1. pozīciju (lauksaimniecība, medības un mežsaimniecība), 2. pozīciju (zivsaimniecība) un 16. pozīciju (pakalpojumu darbības) un par II pielikuma 8. iedaļas 2. punktu;
b)
Portugālei piešķir atkāpes no noteikumiem attiecībā uz rezultātu apkopošanu par I pielikuma 8. iedaļas 1.1. punkta 1. pozīciju (lauksaimniecība, medības un mežsaimniecība), 2. pozīciju (zivsaimniecība) un 16. pozīciju (pakalpojumu darbības) un par II pielikuma 8. iedaļas 2. punktu;
c)
Grieķijai piešķir atkāpes no noteikumiem attiecībā uz rezultātu apkopošanu par I pielikuma 8. iedaļas 1.1. punkta 1. pozīciju (lauksaimniecība, medības un mežsaimniecība), 2. pozīciju (zivsaimniecība) un 16. pozīciju (pakalpojumu darbības) un par II pielikuma 8. iedaļas 2. punktu;
d)
Kiprai piešķir atkāpes no noteikumiem attiecībā uz rezultātu apkopošanu par I pielikuma 8. iedaļas 1.1. punkta 1. pozīciju (lauksaimniecība, medības un mežsaimniecība), 2. pozīciju (zivsaimniecība) un 16. pozīciju (pakalpojumu darbības) un par II pielikuma 8. iedaļas 2. punktu.
2. Atkāpes, kas paredzētas 1. punktā, tiek piešķirtas tikai attiecībā uz datiem par pirmo pārskata gadu, proti, 2004. gadu.
Pēc šā perioda beigām Beļģija, Portugāle, Grieķija un Kipra iesniedz datus par 2006. pārskata gadu.
2. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 21. oktobrī

Labels: 19
20
12
18
15